Nautilus ret un homenatge esta vesprada al cantant, compositor i pianista estatunidenc Jerry Lee Lewis
09 de gener 2023

Hui dilluns, 9 de gener, l'Associació Cultural Nautilus ret un homenatge al cantant, compositor i pianista estatunidenc Jerry Lee Lewis, considerat com un dels cantants més influents i importants del rock i mort el mes d'octubre passat del 2022.

Ximo Ginés parlarà de la trajectòria i de la importància d'este músic. Es projectarà un audiovisual elaborat per Manuel Tuset, així com la pel·lícula _Gran bola de foc_ (1989) del director Jim McBride, amb Dennis Quaid, Winona Ryder i Alec Baldwin.

L'audiovisual tracta de Jerry Lee Lewis, un jove i talentós músic que inicia una fulgurant carrera en l'incipient món del rock and roll dels anys 50, gràcies a èxits com _Crazy arms_ o _Great balls of fire_. Al mateix temps comença una relació amb la filla adolescent d'un cosí seu, relació que en ser revelada al públic provoca una gran commoció en la societat de l'època.

L'activitat tindrà lloc esta vesprada a les 18.30 hores a la Casa Municipal de la Cultura del Port de Sagunt i l'entrada és gratuïta. L'homenatge l'organitza l'Associació Cultural Nautilus amb la col·laboració del departament de Cultura de l'Ajuntament de Sagunt.

![](/media/zksfgvf1/c_granboladefuego.jpg?width=587&height=782)

*   [](http://www.facebook.com/sharer.php?u=https://aytosagunto.es/va/actualitat/nautilus-ret-un-homenatge-esta-vesprada-al-cantant-compositor-i-pianista-estatunidenc-jerry-lee-lewis/ "Facebook")
*   [](http://twitter.com/share?url=https://aytosagunto.es/va/actualitat/nautilus-ret-un-homenatge-esta-vesprada-al-cantant-compositor-i-pianista-estatunidenc-jerry-lee-lewis/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nautilus-ret-un-homenatge-esta-vesprada-al-cantant-compositor-i-pianista-estatunidenc-jerry-lee-lewis/ "Linked In")
*   [](mailto:?body=https://aytosagunto.es/va/actualitat/nautilus-ret-un-homenatge-esta-vesprada-al-cantant-compositor-i-pianista-estatunidenc-jerry-lee-lewis/)